
Bhaiya y Chiru tabata 
hunga cu otro tur ora bay. 
Nan tabata explora cueba 
bou di trapi y lucha cu 
aliens den e mata di 
mango den cura patras. 

Bhaiya tabata pone Chiru hari. 
"Mangasura ta di planeta Mars 
y eta bin destrui bo cas! 
Haha!", Bhaiya a grita na 
harimento. 


"Aaaaah! Mi lo pone un trampa 
pa Mangasura y gulie manda 
abou. Bwahahahaha!", Chiru a 
bisa. 


Pero ta basta tempo pasa Cu 
Bhaiya y Chiru a hunga cu otro. 
Bhaiya no kier hunga cu ningun 
hende ultimo tempo! 


"Dicon bo no tin gana di hunga?", 
Chiru ta grita Bhaiya. 


"Mi no kier", Bhaiya ta bisa. "Mi 
no por baha e monster grandi for 
di mi lomba." 





Chiru a duna e monster e nomber di 
Dukduk. 


"Dukduk sigur ta gemeen y fastioso", 
Chiru ta pensa. "Mi ta sinti mane el a 
guli Bhaiya su smile." 


Parce cu Dukduk semper ta hunto cu 
Bhaiya. "Bisa bo monster pa e bay pa 
caba! Mi no gust'e", Chiru ta keha. 

Tin ora, Dukduk ta crece bira mas grandi cu un truck. 


Riba dianan asina, Bhaiya ta rabia pa tur cos. E ta hasta 
kauw su cuminda cu rabia! 








Mama ta kere cu e sa con pa 
laga Bhaiya sintie miho. "Lo ta 
bon pa bo sali bay cana. E aire 
fresco lo haci bo curpa bon", 
Mama ta bisa. 

Tin dianan Dukduk parce di tin 
Bhaiya den su gara. E no ta ni 
laga Bhaiya lanta for di cama. 

Papa ta keda check con 
Bhaiya su beis ta ye ta splic'e 
con e por drech'e. 


"Ki pasa bo? Dicon bo no ta 
come bo cuminda?", Papa ta 
puntra. "Come bon y bo 
problemanan lo bay." 

Tin dia cu Dukduk ta chikito y 
ta flota na laira manera un fli. E 


ora ey Bhaiya ta lanta for di 
cama y ta hunga cu Chiru. Pero 
eta cansa lihe. 








Padu cu Madu ta splica Bhaiya kico falt'e. "Hombo, 
boso muchanan cu boso problemanan. Tempo di 
mi tempo, nos tabata mas duro!", Padu ta bisa. 
"Boso atencion ta plama tur caminda", Madu 
kiermen. 

' "Tur cos ta den bo cabes. Djis fiha bo 
mente y lo bo sali for di dje", tur hende ta 


keda bisa. "Mi lo purba", Bhaiya ta bisa. 
|. "No ta dje facil ey." 
















Chiru ta purba distrae Bhaiya. 


"Wak e buki nobo aki, Bhaiya! E 
plachinan ta bunita, no?", Chiru ta 
bisa. 

- "Nan ta basta bon, Chiru", Bhaiya ta 
sc: contesta. 


E. 

"Mangasura t ey! Core, 
Bhaiya!", Chiru ta sclama. 


"Awo no, Chiru. Mi no tin 
gana di hunga", Bhaiya ta 
laga sa. 


"Bhaiya, b'a wak e set di trein 
nobo aki?", Chiru ta grita. 


"Leuk", Bhaiya ta bisa. 

"Dukduk ta pon'e bira tristo y 
rabia", Chiru ta pensa. 











E ta tira su cusinchi riba Dukduk. 
"Tuma, monster mahos! Keda 
leu di Bhaiya, b'a tende? Dun'e 
su smile bek." 

Bhaiya ta haci aha awe. Chiru 
a traha un bolo. 


"Danki, Chiru", Bhaiya ta 
smile cu ne. 


Chiru ta frons wenkbrouw. 
Bhaiya su smile ta ful otro 
den e dianan aki. 





Chiru ta sinta banda di 
Bhaiya. "Bo amigo nobo ta 
pone bo sinti tristo?" 


Bhaiya ta bisa si cu su cabes. 

"Mi kier ta contento, pero mi 
tin cu traha duro p'e casi tur 
dia", Bhaiya ta splica. 


"Cuanto tempo bo ta kere bo 
amigo ta bay keda?", Chiru 
ta puntra. 


"Mi no sa", Bhaiya ta 
contesta. 

"No worry bo", Chiru ta bisa. 
"Nos por hunga ki ora cu bo 
kier." 


Bhaiya su smile ta di dje mes, 
esun di custumber. Dukduk ta 
bira mas chikito. 

Awo Bhaiya ta hasta haya 
ayudo di Tanchi Dokter. 













Dukduk t'ey ainda. Leu 
leu eta grandi. Chiru ta 
warda trankil pa e dianan 
ey pasa. Mayoria biaha 
Dukduk ta chikito y e ora 
ey Bhaiya gusta hunga. 








= psychiater. 





Dukduk - depresion 

Ora bo kibra un brasa of bo tin tosamento, bo ta tuma 
remedi pa bo sinti miho. E cerebro, mescos cualkier 
otro organo, tin bes por bira malo y mester cura. 

Tin ora nos ta sinti nos tristo. Nos ta yora, nos ta den 
mal beis y nos ta rabia, pero e momento ta pasay 
despues nos ta sinti nos miho. Ta normal pa sinti 
tristesa tin bes. 

Tin di nos ta sinti un tristesa cu ta keda largo. E 
cerebro ta yuda nos pensa, actua y sinti. Ora nos ta 
tristo tur ora, esey ta cambia nos comportacion. Nos 
no tin gana di haci nada. Nos ta sinti manera ningun 
hende no ta worry cu nos. Bo por sinti manera un 
monster pisa ta sinta riba bo. Bo por hasta sinti 
manera e monster no ta bay nunca mas. Nos ta yama 
e mosnter aki 'depresion'. 

Si acaso bo topa un hende cu ta mustra tristo sin 
ningun motibo, papia cu ne. Bis'e cu kisas bo no sa 
con e ta sinti su mes, pero cu bo por wak cu e ta 
pasando duro y bo kier yud'e. Si ta bo mes cu ta sinti 
asina, papia cu bo amigonan y bo famia. Ta bon tambe 
pa papia cu un hende manera un psycholoog of un 

Ken d bay CU B ha Iya su Bhaiya no tin gana di hunga ultimo tempo. Ta posibel cu ta pa via 


smile? di su amigo nobo, e monster Dukduk, cu no ta lag'e na paz? Niun 
2 hende den su famia no ta tuma Bhaiya na serio. Pero Chiru sa cu 
tin mas su tras. Un storia tocante e consecuencianan di depresion 


(Papiamento (Aruba)) ae 


This is a Level 4 book for children who can read fluently and with confidence. 

